**Izvješće o rezultatima natjecanja učenika četvrtih razreda**

U ime **Povjerenstva za ispravljanje zadaća – državna razina za četvrte razrede** podnosim ovo kratko izvješće. Zbog izvanredne situacije i odgođenog datuma u kojima je natjecanje održano (kada su učenici četvrtih razreda već započeli studij), odaziv učenika bio je vrlo mali. Na natjecanju su sudjelovala samo dva učenika i jedna učenica, svi poznati kao natjecatelji u prijašnjim godinama i kao učenici s priprema za Međunarodnu kemijsku olimpijadu. Postignuti rezultati, kao što se moglo i očekivati, su izričito dobri. Lošija riješenost u teorijskom dijelu bila je samo u zadatku 2c (topljivost i taloženje), 3c (keto-enolna tautomerija) i 4 (određivanje konfiguracije) dok su ostali zadatci riješeni bez grešaka. U dijelu natjecanja koji se odnosi na pokus također je postignuta visoka riješenost.



U Zagrebu, 23.11.2020. Prof. dr. sc. Branka Zorc